पूर्व केंद्रीय मंत्री और कांग्रेस के वरिष्ठ नेता जयपाल रेड्डी का निधन, पिछले कई दिनों से थे बीमार  
कांग्रेस के वरिष्ठ नेता जयपाल रेड्डी का निधन
77 साल की आयु में हुआ निधन
पिछले कई दिनों से थे बीमार
पूर्व केंद्रीय मंत्री और कांग्रेस के वरिष्ठ नेता जयपाल रेड्डी (Jaipal Reddy) का हैदराबाद में निधन हो गया. बताया जा रहा है कि जयपाल रेड्डी पिछले कई दिनों से खराब स्वास्थ्य की समस्या से गुजर रहे थे. शनिवार की रात उनकी तबियत ज्यादा खराब हो गई थी, जिसके बाद उन्हें एआईजी (AIG) अस्पताल में भर्ती कराया गया था. इलाज के दौरान उनका निधन हो गया. जयपाल रेड्डी 77 साल के थे.

Telangana: Former Union Minister and Congress leader, Jaipal Reddy, passes away in Hyderabad. (File pic) pic.twitter.com/kqbCJAH7jH

जयपाल रेड्डी (Jaipal Reddy) यूपीए सरकार के दौरान केंद्रीय विज्ञान और प्रौद्योगिकी मंत्री रह चुके हैं. जयपाल रेड्डी का जन्म 16 जनवरी 1942 को हैदराबाद के मदगुल में हुआ था. हालांकि, अब यह तेलंगाना राज्य के अंतर्गत आता है. उन्होंने 7 मई 1960 को लक्ष्मी से शादी रचाई थी. उनके दो बेटे और एक बेटी है.
 
जयपाल रेड्डी ने 1998 में आईके गुजराल कैबिनेट में सूचना और प्रसारण के लिए केंद्रीय मंत्री के रूप में भी कार्य किया था. उन्होंने हैदराबाद के उस्मानिया विश्वविद्यालय से एम.ए. की पढ़ाई पूरी की थी. 
जयपाल रेड्डी 1969 से 1984 के बीच आंध्र प्रदेश के कलवाकुर्ती से चार बार विधायक रहे थे. वह कांग्रेस पार्टी के सदस्य थे लेकिन आपातकाल के दौरान उन्होंने पार्टी छोड़ दी और 1977 में जनता पार्टी में शामिल हो गए थे.